            Община Разлог, на основание чл.26, ал.2 и чл.3 от Закона за нормативните актове, съгласно който в процеса на приемане на нормативен акт се провеждат обществени консултации с гражданите и юридическите лица, обявява публично обсъждане на проект на Наредба за изменение и допълнение на Наредбата за определяне размера на местните данъци на територията на Община Разлог.
             Проектът се публикува за провеждане на обществени консултации, като се предоставя 30-дневен срок, считано от 08.10.2025 г. за предложения и становища по проекта в Общински информационен център за обслужване на граждани – гр.Разлог, ул.“Шейново“ №2 или на електронния адрес : kmet@razlog.bg ; fo@razlog.bg ;

МОТИВИ
1. [bookmark: _Hlk101276378]Причини, които налагат приемането на Наредбата са следните: 

             Общината като основна административно-териториална единица със своя собственост и бюджет има отговорността и задължението да се грижи за развитието и благосъстоянието на градската среда и повишаване качеството на живот в нея. За да изпълнява тези отговорности тя трябва да разполага с необходимите финансови средства. Местните данъци по своя характер представляват имуществени данъци, какъвто източник на финансиране са те. Съгласно разпоредбата на чл.1, ал.2 от Закона за местните данъци и такси /ЗМДТ/, Общинския съвет определя с наредба размера на местните данъци при условията, по реда и в границите определени с него. С оглед защита на обществения интерес тези правомощия на общинския съвет се лимитират от минимални и максимални граници, установени от законодателя за всеки вид местен данък. С предоставянето на общините на правото да определят размерите на местните данъци се продължава процеса на финансовата децентрализация и се укрепва местното самоуправление, тъй като най-голямо значение за развитието на процеса е повишаването на финансовата самостоятелност и автономност на общините.
              Предвид настъпилите промени във външната среда и икономическата обстановка, се налага община Разлог да откликне на динамиката, съществуваща в развоя на обществените отношения и да бъде извършено актуализиране на местните данъци да бъдат социално поносими. Предлаганите изменения засягат размера на данъци, които следва да влязат в сила, считано от 01.01.2026 г., а съгласно чл.1, ал.3 и ал.4 от ЗМДТ, когато до края на предходната година общинския съвет не е определил размера на местните данъци за текущата година, те се събират на базата на действащия размер към 31  декември на предходната година и не се допускат изменения в приетите от общинския съвет размер и начин на определяне на местните данъци в течение на годината.
               Размерът на повечето данъци в община Разлог не е променян повече от 7 години. Данъкът върху превозните средства е частично променен през 2019 г. единствено във връзка с изменение на нормативен акт от по-висока степен - ЗМДТ. Основен мотив за запазване на данъчните ставки без промяна за този период е да не се увеличава данъчната тежест за населението и фирмите. В дългосрочен план обаче този подход създава диспропорции спрямо очакванията на населението за нормалното функциониране на общинските служби, пряко насочени към дейности, от които се очаква адекватни решения – обществените ангажименти на общината за местните дейности, в т.ч. ремонти на улична и пътна мрежа, поддръжка на социални и комунални дейности и др. Изискванията от граждани и фирми, относно местните инфраструктури и други проблеми в града се увеличава в пъти повече от това, което общината може да си позволи с досега определените собствени приходи. В същото време за този повече от 7 годишен период разходите, които прави общината, свързани с предоставянето на вменените ѝ публични услуги във всички сфери се завишиха многократно. 
                Като основни примери могат да бъдат посочени: повишени разходи за електроенергия, вода, горива, МПС и др. Общоизвестни са данните за увеличение на цените на суровини, материали и работна заплата. Измерената годишна инфлация само за периода 31.12.2017г.- 31.08.2025 г., по данни на калкулатора на НСИ е 49,39 %. За този период от време, например, минималната работна заплата от 460 лв. през 2017 г. нараства до 1077 лв. за 2025 г. 
              Увеличаването на минималната работна заплата от своя страна води до увеличаване на разходите, свързани с обезпечаването на услугите за населението. 
              Основните фактори, които оказват влияние върху разходната част на бюджета са свързани от една страна с непрекъснато нарастващата потребност на гражданите за подобряване на инфраструктурата, а от друга с увеличените разходи за издръжка на местните дейности, а именно:
· В сфера „Образование“ –осигуряване на допълнителни средства в разходите за издръжка на детските градини.
· В сфера „Здравеопазване“ – осигуряване на допълнителна материална издръжка в детската ясла, лечебно заведение МБАЛ „д-р Асен Велев“ –Разлог.
· В сфера „ Социално осигуряване, подпомагане и грижа“ – увеличение на средствата за издръжка на „Домашен социален патронаж“ за поддръжка на кухненски блок, транспорт за доставка към населените места в общината с цел разширяване на дейността към хората в неравностойно положение.
· В сфера „Строителство и опазване на околната среда“ – увеличаване на средствата в дейностите по ремонт и поддържане на уличната мрежа в града  и населените места на общината.
 За изпълнението им, тя трябва да има адекватни приходи, които да гарантират изпълнението на всички тези дейности. Ако приходоизточниците останат без изменение в новата бюджетна година, ще има недостиг на ресурси, което ще доведе не само до липса на възможност за разширяване на дейностите на общината, а и до ограничаване на досега обезпечените такива. 
Предвид гореизложеното и за продължаване на нормалното финансиране на многократно увеличените разходи в различни дейности и ангажименти на общината, следва да се вземат решения в посока промяна на данъчната политика и да бъдат предприети действия за увеличение размера, формиран от данък върху недвижимите имоти, данъка върху превозните средства и данък при придобиване в размери, съгласно проекта на Наредба и допълнително изложените по-долу мотиви.

1.1. По отношение на чл.15
Данък върху недвижими имоти

            Предвидения в ЗМДТ диапазон за определяне промила за ДНИ е от 0,1 до 4,5 на хиляда. Действащите към момента промили от 2 на хиляда върху данъчната оценка на жилищните имоти и 1,8 на хиляда върху данъчната оценка на нежилищните имоти са приети с решение на Общински съвет Разлог № 48 от  27.12.2019 г и до този момент не са променяни, тъй като освен общински приход, ДНИ от друга страна представлява данъчна тежест за населението, което не може да бъде натоварвано прекомерно, но нарастващите нужди на общността, налагат вземането на решение за неговото повишаване. 
            Също така, в продължение на години община Разлог следва фискална политика на запазване на данъчната тежест на данъка върху недвижимите имоти с фокус към повишаване на събираемостта. Анализът на събираемостта показва, че община Разлог е достигнала едно трайно ниво на събираемост, което не може да бъде значително повлияно чрез допълнителни административни процедури. Просрочените задължения за 5 годишния давностен срок, в които могат да бъдат установявани и събирани принудително задължения са незначителна част от общия облог за същия период. За голяма част от тези просрочени вземания, общинска администрация е предприела мерки за принудително събиране, в хода на които е установено , че същите са трудно събираеми или несъбираеми. 
             Трябва да се отчете, че съществуват законодателни облекчения и освобождаване от заплащане на данък върху недвижимите имоти на определена категория лица и обекти, които не са от компетенцията на общински съвет, но в голяма степен са една голяма част от собствени приходи, които не постъпват в бюджета на общината. 
             От друга страна, данъчните оценки на имотите периодично намаляват поради овехтяването на сградите. Методиката за определяне на данъчната оценка на имотите повече от десетилетие не е променяна, не е създаден механизъм, който да я коригира ежегодно и така последната изостава значително от равнищата на пазарните цени. 
             Инфлацията през последните години не е компенсирана с актуализация на данъчната оценка на имотите, на базата на която се определя размера на данъка върху недвижимите имоти, като така също изостават в абсолютна сума от пазарните равнища на комуналните услуги, които общините извършват.
 Предложената с проекта промяна на чл.15 от действащата Наредба е  данъкът да бъде коригиран, както следва : 
1. За жилищните имоти , в размер  на  3,0 на хиляда върху данъчната оценка на недвижимия имот;
2. За нежилищните имоти, в размер на 2,8 на хиляда върху данъчната оценка на недвижимия имот;
С така предложената ставка, приходите от облога върху всички недвижими имоти на територията на цялата община ще бъде увеличен с около 350 000 лв. 
            Тези средства подпомагат благоустройствени мероприятия , включващи изграждането на детски площадки, междублокови пространства, паркинги и паркове. Част от средствата се разходват за текущи и основни ремонти на общинска собственост, като направа на покриви, подмяна на дограма, както и частично строително ремонтни дейности. 
В абсолютна стойност на практика увеличението на размера на ДНИ ще бъде незначително, произтичащо от по-ниските данъчни оценки на имотите на територията на община Разлог.
Въпреки предложеното увеличение , този вид данък е по-нисък дори в сравнение с по-малки общини като Банско : 2,5 –за Банско, 4-за Добринище и 3-за селата , Белене/ 3/, Тунджа / 3,3/, Никопол /4,4/ Куклен /3,5/ , Дългопол /3,6 за ФЛ и 4 за ЮЛ/, Девня /4/. Дори и с предложеното увеличение Община Разлог ще остане с данъчни ставки по-ниски от много по-малки градове. 

Следните примери представят сравнения при съответните предложени изменения:

	Вид данък
	Текуща ставка- промил
	Облог в лв. 2025 год.
	Нова ставка-промил
	Облог след увеличението в лв.2026 год
	Разлика от увеличението в лева

	ДНИ –облог жилищни имоти ФЛ и ЮЛ
	2,0
	228 617
	3,0
	308 634 лв
	80 017 лв

	ДНИ – облог нежилищни имоти ФЛ и ЮЛ
	1,8
	685 535
	2,8
	952 132 лв
	266 597 лв

	Общо:
	
	914 152 лв
	
	1 260 766 лв
	346 614 лв



            Примери на извадени от партидите на жилищни имоти на ФЛ и ЮЛ:

	имот
	местонахождение
	Дан.оценка
	ДНИ за 2025 г 
/2 пром./
	ДНИ за 2026 г 
/3 пром./
	разлика

	Къща 2 етажа с двор
	с.Горно Драглище, ул. Девета
	20 436 лв.
	40,87 лв
	61,30 лв.
	20,43 лв

	Къща 2 етажа
	с.Баня ул.Двадесет и втора 
	17 597,20 лв.
	35,19 лв.
	52,79 лв.
	17,60 лв

	Къща 1 етаж
	с.Баня ул.Двадесет и пета
	7 999 лв.
	15,99 лв.
	23,99 лв.
	8 ,00 лв

	Къща 2 етажа , лятна кухня и двор
	с.Баня ул.Десета
	24 612,50 лв
	49,22 лв.
	73,83 лв
	24,61 лв

	Къща 2 етажа
	с. Добърско
	8 235,10 лв.
	16,47 лв
	24,70 лв.
	8,23 лв

	Къща 1 етаж
	с.Бачево, ул.Петър Берон
	4 864,30 лв.
	9,73 лв.
	14,59 лв.
	4,86 лв

	Къща 2 етажа
	с.Елешница, ул.Васил Бельов
	7 131,80 лв.
	14,26 лв.
	21,39 лв.
	7,13 лв

	Къща 2 етажа
	гр.Разлог, ул.Занаятчийска
	18 808,80 лв.
	37,62 лв.
	56,43 лв.
	18,81 лв

	Къща 2 етажа, лятна кухня, гараж и двор
	гр.Разлог, ул.Св.Св.Кирил и Методии
	26 284,90
	52,57 лв.
	78,85 лв.
	26,28 лв

	Апартамент 88,51 кв.м
	Гр.разлог, ул.Шейново
	6 041,70 лв.
	12,08 лв.
	18,12 лв.
	6,04 лв



              Примери на извадени от партидите на нежилищни имоти на ЮЛ :

	имот
	местонахождение
	Дан.основа
	ДНИ за 2025 г. /1,8 промила/
	ДНИ за 2026 г. /2,8 промила/
	разлика

	Нежилищен имот ЮЛ
	Пирин Голф кънтри клуб
	480 808,21
	865,45
	1346,26
	480,81 лв



            Основните цели с допълнителения ресурс който могат да бъдат реализирани са в сферата на ремонт на публична и частна общинска собственост, а именно:
· Основен ремонт, мерки за енергийна ефективност на 
здравната служба в с..Баня;
кметство с.Добърско;
кметство с. Годлево;
· Ремонт и изграждане на нови детски площадки в населените места;
· Изграждане на нови поливни системи в паркове и зелени площи в населените места и др.;

1.2 по отношение на чл.35 (2)
Данък при придобиване на имущества по дарение и по възмезден начин

Предвидения в ЗМДТ диапазон за определяне промила за данък при придобиване на имущества по възмезден начин е от 0,1 до 3 процента. Действащите към момента процент от 2,2 е приет с решение на Общински съвет Разлог № 48 от  27.12.2019 г и до този момент не е променян. Режимът на облагане с данък при придобиване на имущества по възмезден начин е регламентиран в чл.44-51 от Закона за местните данъци и такси. Обект на облагане с данък са недвижимите имоти, ограничените вещни права върху тях и моторните превозни средства, придобити по дарение и възмезден начин. Данъчно задължени лица са приобретателите на имущества. 
Основа за определяне на данъка е оценката на имуществото в левове към момента на прехвърлянето. За недвижимите имоти, основа за облагане е  уговорената цена или по определена от държавен или общински орган цена, а ако тя е по-ниска от данъчната оценка - по последната. При по-голямата част от сделките данък придобиване се начислява върху данъчната оценка, въпреки, че уговорената цена между продавач и купувач е по-висока. Последната обаче не фигурира в изготвените нотариални актове и по този начин, данъкът който се удържа е по-нисък от реално дължимия. 
Години наред експерти в тази област търсят начин тази практика да бъде прекъсната, но към настоящия момент няма законодателни промени. Прехвърлянето на моторните превозни средства се извършва по застрахователна стойност, която може да се каже, че вече е реална стойност, след извършени промени при застрахователите.
Данък при възмездно придобиване на имущество е вид местен данък, при който облагаем обект е придобиваното имущество-недвижими имоти и вещни  права върху тях, моторните превозни средства. Доколкото това не е повсеместен данък, какъвто е данък върху недвижим имот, то данъчното натоварване ще бъде ограничено, като ще обхване предимно лица, влагащи средства в недвижими имоти, или закупуващите моторни превозни средства. 
Изложеното мотивира предложението данък при придобиване по възмезден начин, да се промени от 2,2 % на 2,8 %, като ще бъдат увеличени прогнозно приходите с 250 000 лв.
· Тези приходи ще послужат за компенсиране на разликата в издръжката на домашен социален патронаж

1.3 по отношение на раздел IV , чл. 41(1)
Данък върху превозните средства

            Друг основен приходоизточник в бюджета на общината е данъкът върху превозните средства. Делът на приходите от този данък спрямо общата сума на собствени приходи е значителен, достигайки 32 % през 2024 г. Тези средства играят важна роля за финансирането на местни дейности, свързани с подобряване на инфраструктурата и качеството на живот на жителите. 
             Приходите от данъка се използват за текущи ремонти на общинската пътна мрежа и улиците на града, както и в съставните 7 населени места в общината. През последните години се наблюдава значително увеличение на нуждите като ремонт и частична или пълна рехабилитация на пътища, изграждане на нови трасета и реконструкция на пешеходни пътеки.
             Следва да се отчете , че съществуват законодателни облекчения и освобождаване от заплащане на данък върху превозните средства на определени категории лица, които не са от компетенцията на Общински съвет да определя, като същото време са една голяма сума от собствени приходи, които не постъпват в бюджета на Общината. 
              Съществена част от инвестициите направени до настоящия момент в общината са от външно финансиране. При този способ съществува несигурност във всяка година и проект на бюджет. Дори и да се привлекат инвестициите от европейски и национални средства да се реализират проектните предложения, впоследствие ангажиментът за функциониране , поддръжка и последващи подобрения остава изцяло върху общинския бюджет. В същото време изискванията от граждани и фирми относно местни инфраструктурни и други проблеми в града и селата се увеличават в пъти повече от това, което Общината може да си позволи с досега генерираните собствени приходи. 
              За да се осигурят средства за всички местни дейности е необходимо увеличение на собствените приходи.
              Данък върху превозно средство за леки и товарни автомобили с технически допустима максимална маса не повече от 3,5 т. се състои от два компонента- имуществен и екологичен. 
              В правомощията на общински съвет е да определи имуществения компонент в едната част- стойността на данъка в зависимост от мощността на двигателя. Втората част от имуществения компонент е определен от законодателя, без право на общинските съвети да гласуват неговия размер. 
              Според мощността на двигателя, законодателя е определил шест категории моторни превозни средства до 3,5 тона , както следва:
· До 55 kW включително в граници от 0,34 до 1,20 лв. за 1 kW;
· Над 55 kW до 74 kW включително в граници от 0,54 лв. до 1,62 лв. за 1 kW;
· Над 74 kW до 110 kW включително в граници от 1,10 лв. до 3,30 лв. за 1 kW;
· Над 110 kW до 150 kW включително в граници от 1,23 лв. до 3,69 лв. за 1 kW;
· Над 150 kW до 245 kW включително в граници от 1,60 лв. до 4,80 лв. за 1 kW;
· Над 245 kW в граници от 2,10 лв. до 6,30 лв. за 1 kW;

В тази връзка предлагаме актуализиране на стойностите на имуществения компонент на данъка, според мощността на двигателя за леки и товарни автомобили до 3,5 тона, както следва:

· До 55 kW включително -0,75 лв. за 1 kW;
· Над 55 kW до 74 kW включително - 1,00 лв. за 1 kW;
· Над 74 kW до 110 kW включително - 1,70 лв. за 1 kW;
· Над 110 kW до 150 kW включително - 1,90 лв. за 1 kW;
· Над 150 kW до 245 kW включително - 2,25 лв. за 1 kW;
· Над 245 kW - 3,20 лв. за 1 kW;

           От посочените примери е видно как това ще се отрази на съответните леки и товарни автомобили до 3,5 тона:

	№
	киловати
	години
	евро
	Данък 2025 г.
	Данък 2026 г.

	1
	56
	27
	без
	30,49
	40,65

	
	50
	13
	Евро 5
	17,55
	23,40

	
	54
	6
	Евро 6
	14,58
	19,44

	2
	66
	16
	Евро 4
	36,96
	44,88

	
	66
	7
	Евро 6
	27,72
	33,66

	
	61
	11
	Евро 5
	33,31
	40,44

	3
	83
	18
	Евро 4
	92,96
	102,92

	
	95
	21
	Евро 3
	146,30
	161,97

	
	110
	5
	Евро 6
	141,68
	156,86

	4
	120
	11
	Евро  5
	149,76
	163,80

	
	142
	20
	Евро 3
	227,20
	248,50

	
	150
	4
	Евро 6
	220,80
	241,50

	5
	155
	11
	Евро 5
	235,75
	253,89

	
	170
	16 
	Евро 5
	198,90
	214,20

	
	192
	5
	Евро 6
	344,45
	370,94

	6
	335
	10
	Евро 5
	783,90
	964,80

	
	370
	4
	Евро 6
	1021,20
	1089,28

	
	250
	9
	Евро 5
	675,00
	720,00



              Отчитайки предлаганото увеличение на данък превозни средства за леки и товарни автомобили до 3,5 тона и прилагане на принципа на  равнопоставеност между данъчно задължените лица, предлагаме актуализация на данъка и за другите групи ППС, а именно: 

         (2) Данъкът за ремаркета на леки и товарни автомобили с технически допустима максимална маса не повече от 3,5 т. да бъде в следните размери:
1. товарно ремарке – 10 лв.
2. къмпинг ремарке – 20 лв.

         (3) Данъкът за мотопеди да бъде в размер 20 лв., а за мотоциклети, както следва:
1. до 125 куб. см включително – 20 лв.
2. над 125 до 250 куб. см включително – 40 лв.
3. над 250 до 350 куб. см включително – 60 лв.
4. над 350 до 490 куб. см включително – 80 лв.
5. над 490 до 750 куб. см включително – 120 лв.
6. над 750 куб. см – 150 лв.

          (4) Данъкът за триколка на база общото тегло да бъде както следва:
1. до 400 кг включително – 7 лв.
2. над 400 кг – 10 лв.
          (5) Данъкът за автобуси се определя в зависимост от броя на местата за сядане:
1. до 22 места, вкл. мястото на водача –70 лв.
2. над 22 места, вкл. мястото на водача – 135 лв.
          (6) Данъкът за товарен автомобил с технически допустима максимална маса над 3,5 т, но не повече от 12 т, да бъде в размер 35 лв. за всеки започнати 750 кг товароносимост. 
          (7) Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, да бъде както следва:
	Брой оси на седловия влекач/влекача за ремарке
	Допустима максимална маса на състава от превозни средства, посочена в свидетелството за регистрация на влекача (в тона):
	Данък (в лева) / евро €

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	-
	18
	12
	37

	 
	18
 
	20
 
	40

	100


	 
 
	20
 
	22
 
	92

	204


	 
 
	22
 
	25
 
	250

	450


	 
 
	25
 
	26
 
	440

	770


	 
 
	26
 
	28
 
	440

	770


	 
 
	28
 
	29
 
	435

	520 


	

	29

	31

	510

	840


	

	31
	33
	835

	1150


	

	33
	38
	1150

	1750


	
	38
	-
	1320

	1730


	Б) с три и повече оси
	36
	38
	820

	1120


	
	38
	40
	1130

	1550


	фх
	40
	-
	1550

	2290


 

           (8) Данъкът за специализирани строителни машини (бетоновози, бетон-помпи и други), автокранове, специализирани ремаркета за превоз на тежки или извънгабаритни товари и други специални автомобили, без тролейбусите, да бъде в размер от 85 лв.
           (9) Данъкът за автокранове с товароподемност над 40 тона, специализирани ремаркета за превоз на тежки или извънгабаритни товари с товароподемност над 40 тона да бъде в размер на 140 лв.
          (10) Данъкът за трактори да бъде в размери, както следва:
1. от 11 kW до 18 kW включително – 10 лв.
2. над 18 kW до 37 kW включително – 15 лв.
3. над 37 kW – 20 лв.
          (11) Данъкът за други самоходни машини да бъде в размер 40 лв.
          (12) Данъкът за моторни шейни и превозни средства от категория L7 по Закона за движението по пътищата да бъде в размер 75 лв.
          (13) Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, да бъде както следва:

	Брой оси на моторното превозно средство
	Допустима максимална маса
	Данък (в лв.)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	12
	13
	45
	90

	
	13
	14
	92
	230

	
	14
	15
	230
	320

	

	15
	-
	320
	690

	Б) с три оси
	15
	17
	95
	155

	
	17
	19
	155
	295

	
	19
	21
	300
	375

	
	21
	23
	375
	570

	
	23
	-
	570
	870

	В) с четири оси
	23
	25
	375
	380

	
	25
	27
	380
	580

	
	27
	29
	580
	910

	
	29
	-
	910
	1340




С изменението при запазване процента на събираемост ще бъдат увеличени прогнозно приходите с 250 000 лв.
           Тези приходи ще послужат за ремонт и рехабилитация на облика на пътната инфраструктура, а именно:
· Улици в град Разлог / кв.“Нов път“/ , с.Годлево, с.Бачево, с.Баня, с.Горно Драглище, с.Долно Драглище, които нямат никаква пътна настилка и тротоари;
· Ремонт на общински път Горно Драглище-Добърско;
· Текущи ремонти;







2.Целите, които се поставят за приемане на Наредбата:

С предложените промени на Наредбата за определяне на местните данъци на територията на Община Разлог, съгласно чл.1, ал.2 и 3 от ЗМДТ се цели постигане на съответствие и избягване на противоречия на текстовете от наредбата с нормите на Закона за местните данъци и такси, както и повешаване на собствените приходи в бюджета на Община Разлог и постигане на очакваните резултати посочени в т.4 от настоящите мотиви.

3.Финансови и други средства, необходими за прилагането на Наредбата: 

За прилагането на предложените промени в Наредбата за определяне размера на местните данъци на територията на Община Разлог, съгласно чл.1, ал.2 и3 от ЗМДТ не се изисква допълнителен финансов ресурс.

4.Очаквани резултати:

Очакваните резултати след приемането на проекта за изменение на Наредбата ще доведат до увеличаване на постъпленията от собствени приходи в размер на около  1 010 000 лв. Тези допълнителни средства ще позволят на Община Разлог да работи активно и целенасочено за удовлетворяване на очакванията на жителите по редица важни направления. 
Събраните средства ще бъдат насочени към текущи ремонти и обновления на пътища, тротоари и други ключови съоръжения, общинска собственост, което ще осигури по-добра свързаност между населените места и ще подобри безопасността на движението.
Подобрението на инфраструктурата в отделните населени места е друг важен аспект. Чрез инвестиции в инфраструктурата ще се улесни достъпа до услуги и удобства, което ще стимулира икономическото развитие на отделните населени места. Изпълнението на културната и спортна политика също ще получи важен финансов ресурс. Община Разлог е ангажирана да предлага разнообразие от културни и спортни инициативи, които обогатяват обществените услуги и предоставят възможности за активен отдих на гражданите и привличане на туристи. Увеличените средства ще позволят организирането на събития, фестивални и спортни турнири, които ще укрепят общността.
Накрая, увеличените постъпления ще позволят съфинансиране на проекти по различни програми, което е от особено значение за осигуряване на допълнителни ресурси за развитие на общината. Проекти, свързани със социални услуги или технологично обновление ще могат да получат необходимата подкрепа за да се реализират успешно.
Очакваните резултати след приемането на проекта за изменение на Наредбата е да се увеличат постъпленията от собствен приход. По този начин ще се даде възможност Община Разлог да работи активно за удовлетворяване очакванията на хората за :
-подобряване инфраструктурата на територията на общината;
-подобряване инфраструктурата по населените места;
-изпълнение на културната и спортна политика;
-съфинансиране на проекти по различни програми;
Планираните постъпления от предложените промени на местните данъци ще бъдат отразени в проекта на бюджет за 2026 г. на Община Разлог.


5.Анализ на съответствие с правото на Европейския съюз

Предлаганият проект на Наредбата за изменение на Наредба за определяне размера на местните данъци на територията на Община Разлог е подзаконов  нормативен  акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя, предвид съответствието на проекта на Наредбата с основния нормативен акт /ЗМДТ/ и други закони, предвиждащи изискване и правомощия за събиране на данъци , както и тяхното образуване. 
Във връзка с гореизложеното, на основание чл. 76, ал. 3 и чл. 79 от Административно процесуалния кодекс,  чл. 21, ал. 1, т. 23 и ал. 2 от Закона за местното самоуправление и местната администрация, чл. 8 от Закона за нормативните актове и чл. 1, ал. 2 от Закона за местните данъци и такси предлагам на Общински съвет – Разлог, следния проект


